《寒食寓怀》
宋代·梁颢

明日一百五，春风余几何。
愁随新火出，病忆故人多。
草色墙阴合。花香宿雨和。
耿怀殊不寐，终夕扣壶歌。

作者简介：（963—1004）宋郓州须城人，字太素。太宗雍熙二年进士。历殿中丞、右司谏。真宗初，诏群臣言事，颢时使陕西，途中作《听政箴》以献。咸平二年，契丹来攻，上疏极论用兵赏罚不明之弊，请斩握兵畏战之傅潜，为时论所称。累官翰林学士、权知开封。以吏才为真宗所赏识。有文集。